**ЈЕЛЕНА С. МЛАДЕНОВИЋ** (1984, Крушевац) је докторанткиња филологије на Филозофском факултету Универзитета у Нишу, где је и дипломирала као најбољи студент Департмана за српску и компаративну књижевност, а на којем је од фебруара 2014. године ангажована у извођењу наставе на више предмета. Као стипендисткиња Министарства просвете, науке и технолошког развоја Републике Србије, укључена је у научноистраживачки рад на пројекту *Друштвене кризе и савремена српска књижевност и култура: национални, регионални, европски и глобални оквир*, на Филолошко-уметничком факултету Универзитета у Крагујевцу. Највише се бави проучавањем савремене српске књижевности, а савремена српска поезија је предмет истраживања њене докторске дисертације. Учесница је бројних научних скупова у земљи и иностранству, и објављује радове у научним часописима и зборницима. Један је од оснивача и председница удружења „Литера“, које се бави унапређењем филолошких и хуманистичких наука, уметности и културе.

Бранка Миљковића 79/19, Ниш  
Телефон 064 3733089

Докторант филологије, запослена на Филозофском факултету на одређено време.